Þuríður Oddsdóttir fæddist 12. maí 1829 og lést 31. október 1903 . Foreldrar hennar voru Oddur Ögmundsson bóndi í Gerði og á Kirkjubæ , f. 1787 , d. 27. janúar 1837 , og kona hans Ingveldur Magnúsdóttir húsfreyja , f. 2. janúar 1796 , d. 13. október 1868 . Systkini Þuríðar voru m.a. 1 . Magnús Oddsson skipherra , f. 24. október 1822 , fórst með þilskipinu Helgu 1867 . 2 . Ingveldur Oddsdóttir , 2. nóvember 1831 , d. 22. september 1890 . Hún fór til Vesturheims 1883 . Þuríður var með foreldrum sínum á Kirkjubæ 1835 , en með ekkjunni móður sinni og systkinum þar 1840 . Hún var 16 ára vinnukona á Ofanleiti 1845 , vinnukona í Nöjsomhed 1850 . Hún giftist Þórarni Hafliðasyni mormónatrúboða 1850 , en hann drukknaði 1852 . Þau höfðu eignast barn þá nýlega . Þuríður var ekkja í Sjólyst 1852 með barnið Odd , móður sína Ingveldi og vinnumanninn Jón Árnason . Þau Jón Árnason giftust 1850 . 1853 og 1854 voru þau Jón hjón í Sjólyst með sömu áhöfn . 1855 hafði Þórarinn bæst við eins árs . Þau komust að Þorlaugargerði 1860 . Þar misstu þau nýfætt barn sitt 1861 . Í Þorlaugargerði bjuggu þau til ársins 1873 , er þau fluttust til Reykjavíkur með fjölskylduna nema Þórarin , sem kom til þeirra árið eftir . Þar bjuggu þau í Þóroddsholti með 3 yngri börnin 1880 , en Oddur var í Sjóbúð hjá Geir Zoega . 1890 bjuggu þau í Króki í Reykjavík með Þórarni og Ingigerði . Hjá þeim var einnig Rósa Þórarinsdóttir ( f. 11. september 1885 ) , dóttir Þórarins sonar þeirra . Jón Árnason lést 1892 og 1901 bjó Þuríður ekkja í Króki með þrem yngri börnunum , öllum ógiftum , og hjá þeim var Rósa sonardóttir þeirra . Þuríður lést 1903 . Þuríður var tvígift . I. Fyrri maður hennar , ( 15. ágúst 1850 ) , var Þórarinn Hafliðason snikkari , bátsformaður , mormónatrúboði , f. 1. október 1825 , fórst 6. mars 1852 . Barn þeirra var 1 . Þóranna Þórarinsdóttir , f. 24. september 1850 , d. 10. október 1850 „ af Barnaveikin “ . 2 . Oddur Þórarinsson , f. 2. febrúar 1852 , vinnumaður hjá Geir Zoega í Reykjavík 1880 . II . Síðari maður Þuríðar , ( 21. október 1853 ) , var Jón Árnason , þá fyrirvinna í Sjólyst , síðar bóndi í Þorlaugargerði og að lokum búsettur í Reykjavík , f. 1829 , d. 9. janúar 1892 . Börn þeirra hér : 3 . Þórarinn Jónsson , f. 30. janúar 1855 , fluttist vinnumaður frá Norðurgarði til Rvk 1874 , verslunarmaður hjá Ziemsen , d. 29. mars 1937 . 4 . Ingigerður Jónsdóttir , f. 4. desember 1857 , d. 2. mars 1907 . 5 . Árni Jónsson , f. 27. apríl 1861 , d. 10. maí 1861 „ af almennri barnaveiki “ . 6 . Magnús Jónsson sjómaður , f. 13. september 1862 , d. 8. október 1936 í Kanada .